***ПАРК ЗНАЊА***

***Циљ пројекта:***

- стварање школске лабораторије на отвореном;

- стицање функционалних знања;

- стварање места за извођење угледних часова;

- стварање размишљаонице и истраживаонице за ученике и наставнике;

- место за предавања, рад у групи, размену идеја, организовање фестивала науке, такмичења, одмор и разоноду;

„Парк знања“ је заједнички пројекат РЦ Чачак и Техничке школе у Чачку. Односи се на преуређење дела школског дворишта Техничке школе у Чачку за намену такозваног „образовног туризма“ или стварање амбијенталне учионице. У „Парку знања“ место ће наћи тродимензионални наставни објекти који ће се налазити на отвореном, „под ведрим небом.“ Првенствено ће бити намењен за наставу природних наука /биологије, хемије, физике, математике, географије, хемије, електротехнике, архитектуре../ Део тродимензионалних наставних објеката који би требали наћи место у „Парку знања“ је:

- Едукативна фонтана

- Њутново клатно

- Брахистохрона

- Аналематски часовник

- Соларни панел

- Метео станица

- Параболична звучна огледала

- Модел кухињске соли

- ДНК, акивни ДНК

- Гринични меридијан

- Глобус ДИНГ

У 2014. години захваљујући пројекту НИС-а, којим је удружење Географско еколошко друштво из Чачка добило 280 000,00 динара, као и сопственим средствима Регионалног центра ) 390 000,00 динара, урађени су земљани и електро радови у „Парку знања“. У Парку су постављене бехатон плоче, тј. урађене стазе, осветљење, насипање и равњање терена. Велику помоћ РЦ Чачак је добио од бројних донатора, приватних и државних предузећа и установа града Чачка која су препознала потребу да је нашем граду и нашем образовању неопходан овакав простор.